Lowe gikk på den uavhengige Woodbridge School i Suffolk. Han begynte sin musikalske karriere i 1967, da han startet i bandet Kippington Lodge, sammen med sin venn fra skolen, Brinsley Schwarz. De ga ut noen få singler på Parlophone før de omdøpte bandet til Brinsley Schwarz sent i 1969, og begynte å spille countrymusikk og blues-rock. Gruppen ble lansert av managarene deres i Famepushers Ltd med en opptreden på Fillmore East i New York. Et fly fullt av britiske journalister ble flydd over av Famepushers for å være til stede, men stuntet gikk ikke som planlagt og bandet ble gjort til latter før de etablerte kredibilitet i Londons pubrock-krets.